**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 51**

**din 23 aprilie 2019**

**cu privire la alocarea din bugetul local al municipiului Câmpulung Moldovenesc a unei sume pentru participarea ansamblului folcloric „Piatra Șoimului” Câmpulung Moldovenesc la manifestările desfășurate în cadrul Festivalului Internațional de Folclor „Întâlniri Bucovinene”, ediția a-XXX- a**

 Consiliul Local al municipiului Câmpulung Moldovenesc, întrunit în ședința ordinară din data de 23 aprilie 2019;

 Având în vedere:

 -Expunerea de motive a primarului municipiului Câmpulung Moldovenesc, înregistrată la nr. 10718 din 10.04.2019;

 -Raportul Direcției economice, înregistrat la nr. 10719 din 10.04.2019;

 -Raportul Centrului Național de Informare și Promovarea Turistică, înregistrat la nr. 10720 din 10.04.2019;

 -Raportul Comisiei de specialitate a Consiliului Local;

 -Adresa Centrului Regional de Cultură din Pila, înregistrată la nr. 10599 din 09.04.2019;

 -Adresa Consiliului Local Cernăuți, înregistrată la nr. 10600 din 09.04.2019;

 -Solicitarea Ansamblului folcloric „Piatra Șoimului”, înregistrată la nr. 10601 din10.04.2019;

 -Prevederile art. 3 alin. (2) din Legea nr. 273/2006 privind finanțele publice locale, cu modificările și completările ulterioare;

 -Hotărârea Consiliului Local al Municipiului Câmpulung Moldovenesc nr. 40/2019 privind aprobarea bugetului local pe anul 2019;

 În temeiul art. 36 alin. (4), lit. a), alin. (6) lit. a), pct. 4, art. 45 alin.(2), lit. a), art.47 și art.49 din Legea nr. 215/2001, a administrației publice locale, republicată, cu modificările și completările ulterioare,

**HOTĂRĂȘTE:**

 **Art.1**.Se aprobă alocarea din bugetul local pe anul 2019 a sumei de 28910 lei, din cadrul cap. 87.02. „Alte acțiuni economice”, pentru participarea ansamblului folcloric „Piatra Șoimului” Câmpulung Moldovenesc la manifestările desfășurate în cadrul Festivalului Internațional de Folclor „Întâlniri Bucovinene”, ediția a XXX-a , după cum urmează:

Jastrowie și Pila – Polonia, suma de 25935 lei, din care 19935 lei transport și 6000 lei cazare intermediară, perioada 18-24.06.2019;

Cernăuți – Ucraina, suma de 2975 lei, perioada 20-23.09.2019;

 **Art.2.**Primarul municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
|  **PREŞEDINTE DE ŞEDINŢǍ,****Lițu Nicolae** |  |  **Contrasemnează:** **SECRETARUL MUNICIPIULUI** **Toader Mândrilă** |